સોલિડ વેસ્ટ મેનેજમેન્ટ વિભાગે વાસી ઉત્તરાયણનાં દિવસે તમામ વોર્ડમાં એક સાથે સીલ અને દંડ ફટકારવાની કડક કાર્યવાહી શરૂ કરતાં જ વેપારીઓમાં ફફડાટ ફેલાઇ ગયો હતો અને મોટી રકમનાં દંડની વાત થતાં જ કોર્પોરેટરોની વગનો ઉપયોગ કરવાનાં પ્રયાસો થયાં હતા. મ્યુનિ. કમિશનર વિજય નહેરાએ બે દિવસ પહેલાં જ શહેરમાં જાહેર માર્ગો ઉપર અને ખાસ કરીને કોમર્શિયલ વિસ્તારોમાં દુકાનદારો રોડ ઉપર કચરો નાખી દેતાં હોવાથી સ્વચ્છ સર્વેક્ષણમાં અમદાવાદ શહેરની છબી ખરડાય અને માર્ક કપાઇ જાય તે બાબત ધ્યાને લઇ સોલિડ વેસ્ટ મેનેજમેન્ટ વિભાગને કડક કાર્યવાહી શરૂ કરવા અને શહેરને ચોખ્ખુ ચણાક બનાવવા માટે તાકીદ કરી હતી.